บางเขนเขตเดียว10ล้าน เปิดจุดก่อสร้างใหม่ที่บางบัว-สายสีเขียวรื้อต้นไม้เพียบ
พ.ต.ท.พิษณุ โกสิยวัฒน์ รอง ผกก.จร.สน.บางเขน กล่าวว่า บริษัทอิตาเลี่ยนไทยฯ ผู้รับเหมา ก่อสร้างรถไฟฟ้าสายสีเขียว สัญญา 2 ช่วงหมอชิต-สะพานใหม่ ได้ประสานเพื่อเข้าพื้นที่ก่อสร้างเฟส 2 ที่สถานีบางบัว (N15) บริเวณซอยพหลโยธิน 49-49/1 โดยปิดถนนพหลโยธิน ฝั่งขาออก ชิดทางเท้า 1 ช่องทาง เพื่อรื้อย้ายระบบสาธารณูปโภค ตั้งแต่เวลา 22.00 น. คืนวันที่ 5 ต.ค.ที่ผ่านมา ใช้เวลาประมาณ 19 วัน เสร็จแล้วจะสลับมาปิดฝั่งขาเข้า ใช้เวลาประมาณ 25 วัน จากนั้นก็จะปิดบริเวณเกาะกลางเริ่มขั้นตอนการก่อสร้างตามแผนงานจนกว่าจะแล้วเสร็จเดือน ก.พ. 62,นายวิสุทธิ์ ธรรมวิริยะวงศ์ ผอ.เขตบางเขน กล่าวว่า โครงการรถไฟฟ้าสายสีเขียว ส่วนเหนือ ช่วงหมอชิต-สะพานใหม่-คูคต แนวเส้นทางส่วนใหญ่จะก่อสร้างไปตามแนวเกาะกลางถนนพหลโยธิน ซึ่งมีการปลูกต้นไม้ไว้ มีทั้งดอกไม้ประดับ และยืนต้น จึงมีความจำเป็นต้องรื้อย้ายต้นไม้ออก เฉพาะในเขตพื้นที่ความรับผิดชอบของสำนักงานเขตบางเขน ได้สำรวจและประเมินค่าใช้จ่ายสำหรับการรื้อย้ายต้นไม้ ประมาณ 10 ล้านบาท ขณะนี้อยู่ระหว่างสรุปรายละเอียดเพื่อแจ้งการรถไฟฟ้าขนส่งมวลชนแห่งประเทศไทย (รฟม.) เพื่อรับผิดชอบค่าใช้จ่ายจำนวนดังกล่าว สำหรับต้นไม้ที่จะรื้อย้ายนั้น ถ้าเป็นต้นเล็ก หรือพวกไม้เลื้อย ย้ายไปอาจจะตายคงต้องทิ้งไป ส่วนไม้ใหญ่ยืนต้น จะทำการล้อมเพื่อขนย้ายไปปลูกที่อื่น.
โครงการรถไฟฟ้าสายสีเขียว ส่วนเหนือ ช่วงหมอชิต-สะพานใหม่-คูคต แนวเส้นทางส่วนใหญ่จะก่อสร้างไปตามแนวเกาะกลางถนนพหลโยธิน ซึ่งมีการปลูกต้นไม้ไว้ มีทั้งดอกไม้ประดับ และยืนต้น จึงมีความจำเป็นต้องรื้อย้ายต้นไม้ออก
ข่าว กทม.,พิษณุ โกสิยวัฒน์,สน.บางเขน,วิสุทธิ์ ธรรมวิริยะวงศ์,รถไฟฟ้าสายสีเขียว,หมอชิต-สะพานใหม่,สถานีบางบัว,ย้ายต้นไม้,เกาะกลางถนน,ถนนพหลโยธิน,ข่าว,ไทยรัฐออนไลน์